
Yn ôl Zarre (2013), mae gan arsylwi effeithiol nifer o ddibenion addysgol i fyfyrwyr ac i athrawon. Maent yn galluogi arsylwyr i ddisgrifio arferion hyfforddi, gwerthuso anghydraddoldebau sy'n bodoli ar gyfer myfyriwr neu grŵp o fyfyrwyr penodol, ac yn ganllaw i athrawon i fyfyrio ar eu harferion addysgu eu hunain (Zarre, 2013).
Cynhaliwyd fy arsylwadau mewn ysgol arloesol cyfrwng Cymraeg ar gyfer disgyblion tri i bedwar ar bymtheg oed. Daw pedwardeg un y cant (41%) o ddisgyblion yr ysgol o gartrefi cyflwr Cymraeg, fodd bynnag, mae nawdeg y cant (90%) yn siarad Cymraeg yn rhugl (ESTYN, 2017). Yn unol â chanllawiau BERA, fe fydd yr ysgol dan sylw yn aros yn anhysbys (BERA, 2015). Yn ychwanegol, er mwyn sicrhau preifatrwydd, bydd y plant a arsylwir yn aros yn anhysbys. 

Rhan 1 : Arsylwadau
Yn ystod y lleoliad, arsylwais yn fyr ar ddosbarth blwyddyn un a dosbarth derbyn, fodd bynnag, cyflawnwyd fy mhrif arsylwadau mewn dosbarth cymysg blwyddyn pedwar a phump. Arsylwais y defnydd o gwestiynu yn aml fel strategaeth ar gyfer dysgu ac addysgu ar draws pob oedran yn y cyfnod sylfaen a chyfnod allweddol dau. O ganlyniad, penderfynais ffocysu'r traethawd ar y defnydd cwestiynu o fewn yr ystafell ddosbarth gan i mi arsylwi ar effeithiolrwydd y strategaeth yn ystod y tridiau pontio. Er mwyn arsylwi'n effeithiol ar y digwyddiadau dysgu a gynhaliwyd, penderfynais ddefnyddio’r dechneg arsylwadol o gofnodion ysgrifenedig. Defnyddiaf nodiadau ‘post-it’ i nodi rhai o'r cwestiynau a ysgogodd deialog a thrafodaeth rhwng yr athro a’r disgybl neu rhwng y disgyblion. Penderfynais ar y dechneg hon er mwyn allu ddadansoddi pa fath o gwestiynau a oedd yn sbarduno trafodaeth ac i ddadansoddi sut oedd y plant yn ymateb i gwestiynau gwahanol. Yn ôl Llywodraeth Cymru (2010:15) “Cwestiynu yw'r grym y tu ôl i ddatblygu meddwl ac asesu ar gyfer dysgu yn yr ystafell ddosbarth”.  Ymhellach, mae Saxton a Juliana (1991) o’r farn bod cwestiynu gan athrawon a disgyblion yn cael y potensial i gynhyrchu syniadau byw, ysgogi’r dychymyg ac yn gallu annog y dysgwr a'r athro i gael profiad dysgu creadigol ar y cyd". 
Yn gyntaf,  arsylwais ar y defnydd o gwestiynu yn ystod trafodaeth carped yn yr ystafell ddosbarth. Defnyddir yr athrawes strategaeth gwestiynu i grynhoi gwers flaenorol trwy ofyn i’r disgyblion am yr hyn yr oeddent wedi'i ddysgu yn ystod y wers. Roedd hyn yn effeithiol gan fod y plant yn gallu ail-ymweld â'r wers a rhannu'r hyn yr oeddent wedi'i ddysgu gyda'u cyfoedion a'r athro. Yna, ymestynnodd yr athrawes y drafodaeth i’r awyr agored ble yr oedd yn ofynnol i'r plant ymateb i gwestiwn drwy sefyll ar bwys cerdyn ‘cytuno’ neu ‘anghytuno’.  Yn ôl Saxton a Juliana (1991:7)  “Mae addysgu effeithiol yn dibynnu ar gydnabod bod dysgu effeithiol yn digwydd pan fydd y myfyrwyr yn cymryd rhan weithredol yn ' beth sy'n digwydd '. Ac er mwyn i addysgu a dysgu effeithiol ddigwydd, rhaid i athrawon strwythuro eu haddysgu i wahodd a chynnal y cyfranogiad gweithredol hwnnw drwy ddarparu profiadau sy'n ' eu cael i feddwl a theimlo”. Defnyddir yr athrawes strategaeth cwestiynu yn effeithiol yn ystod y dasg hon gan eu bod hi wedi hwyluso’r proses cwestiynu a hefyd wedi annog trafodaeth ymhlith y disgyblion. Yn ychwanegol, roedd yr athrawes wedi gofyn i’r plant egluro pam yr oedden nhw wedi dewis eu hatebion ac felly roedd hyn wedi caniatáu i'r plant drafod eu meddyliau gyda'u cyfoedion gan olygu eu bod yn gallu dysgu o’i gilydd. At hynny, ysgogodd y defnydd o gwestiynu, gwestiynau newydd gan fod y plant yn holi ei gilydd am eu hatebion. Mae hyn yn cefnogi credoau Hargreaves et al. (2002) bod cwestiynu yn strategaeth gynhwysol, sydd yn galluogi plant i fod yn ddysgwyr gweithredol.
Roedd y defnydd o gwestiynu a sylwais yn yr ystafell ddosbarth hefyd wedi galluogi i’r athrawes gael trosolwg cryno ar yr hyn yr oedd y plant wedi'i ddysgu yn ystod y dasg. Yn ôl ymchwil, mae cwestiynu yn chware rhan hollbwysig yn y broses dysgu. Creda Saxton a Juliana (1991:75) bod cwestiynu yn arwain at ddysgu, maent yn dangos i’r athro pa mor barod yw’r myfyrwyr i gymryd rheolaeth ac maent yn “sefydlu natur ddiwylliannol yr ystafell ddosbarth”.  















Rhan 2: 
Dacsonomeg Bloom i gynorthwyo dilyniant mewn cwestiynu.
Mae’r dacsonomeg yn awgrymu ei fod yn amhosib rhoi barn ar rywbeth tan eich bod yn gwybod y ffeithiau, deall y ffeithiau, yn gallu gweithredu’r ffeithiau, yn gallu dehongli’r ffeithiau ac yn gallu rhoi nhw at ei gilydd mewn ffordd bod safbwyntiau newydd yn amlygu.
Rhan 3:
Cydnabyddir gwerth chwarae mewn nifer o bolisïau cymdeithasol, gan gynnwys "The Children Plan (DCSF, 2007), Every Child Matters (DfES, 2004) a'r pedwar Cyngor Chwarae yn y DU (Chwarae Lloegr, Chwarae’r Alban, Chwarae Cymru a BwrddChwarae Gogledd Iwerddon (Wilson, 2009:47). Mae pwysigrwydd chwarae ar gyfer datblygiad plant wedi'i seilio ar gorff cryf o ymchwil ac fel gweithgaredd naturiol a chymhellol, mae chwarae yn hyrwyddo ystod eang o ffactorau lles, megis lles gwybyddol, corfforol, cymdeithasol ac emosiynol (Dias a Bento, 2017). Yn ychwanegol, mae'r gallu i blant brofi amrywiaeth o gyfleoedd trwy chwarae di-strwythuriedig yn hyrwyddo hunan-barch, annibyniaeth a hyder. O ganlyniad, penderfynais ganolbwyntio'n bennaf ar ddarpariaeth chwarae y tu mewn a thu hwnt i fy ystafell ddosbarth delfrydol, gan ddarparu mannau ar gyfer chwarae rhydd a chwarae addysgol. Yn bennaf, rwyf wedi ffocysu ar yr ardal awyr agored ac wedi cynnwys nifer helaeth o orsafoedd dysgu gwahanol. 

Darpariaeth Awyr Agored
Yn ôl Bilton (2010), mae darpariaeth awyr agored yn cydnabod ac yn datblygu potensial creadigol plant ac yn darparu cyfleoedd dysgu trwy wybodaeth arbrofol a phrofiadau a fydd yn hanfodol iddynt drwy gydol eu bywydau (The Authors, 2014).
Penderfynais gynnwys ysgol coedwig yn fy man dysgu delfrydol oherwydd credaf yn gryf mewn darparu cyfleoedd i blant i allu cysylltu â’r byd naturiol mewn ffordd ddychmygus a chyffrous. Yn ychwanegol, credaf fod dysgu ac addysgu yn yr awyr agored yn ffordd o hwyluso dysgu ac yn hybu “dealltwriaeth a gwerthfawrogiad plant ac oedolion o’r byd naturiol” (Siencyn, 2010: 108). Yn ei phrif negeseuon, noda Siencyn (2010: 59), bod chwarae yn yr awyr agored yr un mor bwysig a chwarae y tu fewn i’r dosbarth ac yn rhan sylweddol yn dysgu'r plant. Yn ogystal, canfuwyd bod y defnydd o offer TGCh, diffyg cyfleoedd awyr agored a phryderon rhieni am ddiogelwch eu plant wedi arwain at ordewdra ymysg plant yn y blynyddoedd diwethaf (Garrick, 2004, cited in Siencyn, 2010:54).  Mae chwarae yn yr awyr agored yn cynnig cyfleoedd sydd angen ar gyfer twf corfforol, gwybyddol ac ysbrydol plant (12). Credir bod gan y byd naturiol potensial dysgu ehangach na thrwy’r llaw ddynol gan ei fod yn cael ei rheoli gan y tywydd, y tymor ar thymheredd(13), ac felly yn gallu darparu profiadau dysgu ac addysgu gwahanol na fyddai modd eu profi dan do .
Mantais bellach o ddefnyddio'r awyr agored yw bod plant yn gallu diwallu'r angen am her a chyffro . Mae Stephenson (2003) yn honni bod cymryd risg corfforol, a dysgu sut i ddelio â risg, yn rhan o ddatblygiad naturiol plant ac yn sgil bywyd hanfodol. Trwy gymryd risg mae plant yn meithrin hunanhyder a'r awydd i reoli risg yn effeithiol.
Rheswm pellach dros benderfynu cynnwys ysgol goedwig yn fy ardal dysgu ddelfrydol,  yw ei bod yn darparu cyfleoedd ar gyfer datblygiad iaith plant. Dywed Siencyn (2020:107) bod potensial dysgu plant yn llawer gwell yn yr awyr agored o’i gymharu â defnyddio teganau modern plastig gan eu bod yn gallu trin a thrafod gwrthrychau go iawn. “ Trwy drin a thrafod eitemau go iawn, megis rhisgl garw, brigau llyfn,... mae plant nid yn unig yn enwi’r eitemau ond hefyd yn darganfod yr amrywiaeth o weadau sydd i’w cael ym myd natur” (Siencyn, 2010:107). Wrth ystyried yr ystod eang o ymchwil sy’n seiliedig ar ddysgu yn yr awyr agored, daeth yn amlwg ei bod yn hanfodol cynnwys darpariaeth awyr agored yn fy man dysgu delfrydol.
TGCH
Yn ail, rwyf wedi cynnwys cornel dechnoleg yn fy ystafell dosbarth delfrydol. Yn ystod fy sylwadau, sylwais ar y pwyslais a roddir ar y defnydd o TGCH yn yr ystafell ddosbarth a thu hwnt ar draws pob oedran a maes y cwricwlwm.  
Gwelir TGCH fel arf sylfaenol mewn addysg bellach sydd a’r potensial i wella cyfleodd addysgol plant yn draws gwricwlaidd ar draws pob oedran. Gellir defnyddio TGCH i annog ymchwil a chwarae pwrpasol, yn ogystal, gellir annog trafodaeth, datrys problemau, cymryd risg a meddwl yn hyblyg (Blatchford, 2003). Yn ôl Donaldson (2015) mae cymhwysedd digidol bellach yn chwarae rôl bwerus iawn ym mywydau plant a phobl ifanc. Fe’i defnyddir ar gyfer ystod o bethau megis “cyfathrebu, rhwydweithio, gwybodaeth, hamdden ac adloniant a hefyd drwy amrywiaeth gynyddol o drafodion a chymwysiadau addysgol”. O ganlyniad i’r datblygiadau sydyn mewn technolegau gwybodaeth a chyfathrebu, credaf ei bod yn hanfodol i gyflwyno TGCH i blant o oedran cynnar. Dadlau Leu a Kinzer (2000) y bydd unigolion sydd yn gallu defnyddio TGCh yn effeithiol i gyrchu, gwerthuso a defnyddio gwybodaeth yn effeithiol, ymysg unigolion mwyaf llwyddiannus y dyfodol. 
At hynny, mae ymchwil yn dangos nad yw anghenion dysgwyr dwyieithog neu amlieithog ifanc bob amser yn cael eu cydnabod yn llawn yn y fframweithiau llythrennedd (Hayes and Whitebread). Fodd bynnag, awgryma Castellani a Tsantis (2002, cited in Whitebread) y gall y defnydd o meddalweddau priodol caniatáu blant i gymryd rhan mewn hunan-archwilio a diwallu eu hanghenion unigol mewn ffordd na fyddai’n bosib trwy ddefnyddio deunyddiau print. Felly, maent yn rhoi ystod eang o gyfleoedd i athrawon i allu strwythuro’r amgylchedd dysgu mewn ffyrdd sy’n ddiwylliannol gynhwysol.  I gloi, penderfynais ar greu swît cyfrifiadur yn fy nosbarth oherwydd credaf yn gryf mewn cynnig cyfleodd i blant i arbrofi ac ymchwilio gydag ystod eang o dechnolegau. Yn ystod fy lleoliad, arsylwais sut yr oedd y plant yn mwynhau cael y rhyddid i ddefnyddio’r ystod o offer technoleg ar gyfer ddibenion addysgol ac fel cymhelliad.
Ardal Chwarae rôl:
Yn drydydd, rwyf wedi cynnwys ardal chware rôl yn fy nosbarth delfrydol. Gwelir pwyslais mawr ar bwysigrwydd chwarae yn gwricwlwm y Cyfnod Sylfaen drwy gydol y ddogfennaeth a phwysleisir y syniad bod chware yn datblygu sgiliau a gwybodaeth plant am eu hunain ai chyfoedion (Siencyn, 2009: 36). Yn debyg, Yn ôl (MIS, 19) datblygir plant ystod eang o sgiliau ac agweddau drwy chwarae dychmygus. Maent yn hyrwyddo amrywiaeth o sgiliau datrys problemau, yn cyfrannu at ddatblygu tueddiadau dysgu a thwf deallusol ac yn darparu’r cyfle i blant gwneud synnwyr o’r byd o’u cwmpas. Yn ychwanegol, dyweda Featherstone a Cummings (2009) bod chware yn hanfodol o ran helpu plant ifanc i brosesu eu profiadau a datblygu eu dealltwriaeth o’r byd. Dadleuant fod dysgu mwyaf effeithiol yn digwydd pan fydd plant yn gallu gwneud cysylltiadau rhwng yr hyn y maent eisoes yn ei wybod a'r hyn sy'n newydd iddynt (Featherstone a Cummings (2009). Yn ychwanegol, mae datblygiad creadigol yn gyfrwng effeithiol i ddatblygu ymwybyddiaeth amlddiwylliannol. Mae cyfleoedd mewn chwarae rôl, drama a dawns yn darparu llwyfannau i blant gael profiad a defnyddio arteffactau sy'n adlewyrchu ac yn dathlu amrywiaeth (10). Credaf yn gryf mewn creu amgylchedd amlddiwylliannol o fewn fy ystafell ddosbarth a deallaf fod defnyddio ardal chwarae rôl i ddatblygu ymwybyddiaeth amlddiwylliannol y plant yn effeithiol. Awgryma Kendall (1983) bod yr ardal chwarae rôl yn ffordd dda o hybu ymwybyddiaeth ddiwylliannol plant ac yn gyfle da i blant allu archwilio sut mae byw mewn gwahanol ddiwylliannau drwy ddarparu gwahanol fathau o ddillad, bwydydd, cerddoriaeth a theganau.
Ystyriai Vygotsky mae chwarae oedd y ffyrdd mwyaf cyffredin a phwerus er mwyn i blant gwneud synnwyr o’r byd ac roedd ef o’r farn bod chwarae “yn galluogi plant i greu ‘parth datblygiad procsimol’ er mwyn gweithredu ar lefel uwch”(Siencyn, 2009).  Yn ychwanegu at hyn, mae chwarae rôl yn rhoi cyfle i blant ddatblygu eu dealltwriaeth o'r byd a pherthnasoedd cymdeithasol. Drwy gydweithio mewn chwarae rôl bydd plant yn dysgu i ofalu am ei gilydd ac yn dechrau sylweddoli bod dulliau dysgu gwahanol ar gael.
Ardal Celf a Chrefft
· Yn olaf, yn fy ystafell ddosbarth delfrydol byddwn yn cynnwys ardal gelf a dylunio. Creda Froebel yn gryf mewn darparu cyfleoedd i blant i allu gwneud celfyddyd eu hunain a mwynhau celfyddyd pobl eraill. Roedd gweithgareddau Celf yn hynod o bwysig i Froebel, gan eu bod yn annog datblygiad llawn bob plentyn. 
· Yn ystod fy lleoliad, sylwais ar y teimlad o foddhad emosiynol ymhlith y plant wrth iddynt ymwneud â gwneud celf.





